Z M L U V A

**o odbere VŽP – 3 (odpadu) č. 09/2020**

**uzatvorená v zmysle § 536 a nasl., Obchodného zákonníka**

***1. Zmluvné strany***

**Zhotoviteľ:** GLOBAL GREEN, spol. s r. o.

 Repašského 10

 841 02 Bratislava

 E-mail: global@global-green.sk

 IČO: 35790571

 IČ DPH: SK 2020278821

 Bankové spojenie: ĆSOB, Bratislava

 Číslo účtu: 502340523/7500

 Štatutárny zástupca: Rastislav Šottník

 konateľ

/ďalej zhotoviteľ/

**Objednávateľ:** Základá škola s materskou školou
Sibírska 39
831 02 Bratislava
IČO: 317 85 221
DIČ: 2021361199

 **Mail:** vo@sibirska.sk

/ďalej objednávateľ/

***2. Predmet zmluvy***

Predmetom zmluvy je záväzok zhotoviteľa:

2.1. Prebrať vedľajšie živočíšne produkty – VŽP kat. 3 (kuchynský odpad, použité jedlé oleje) od objednávateľa v zmysle ustanovení tejto zmluvy a zaistiť podľa platných predpisov jeho zhodnotenie (zneškodnenie) v zmluvných zariadeniach na to určených. VŽP bude preberať priamo zhotoviteľ alebo tretia osoba poverená zhotoviteľom. Objednávateľ sa zaväzuje uhradiť za plnenie zhotoviteľa dohodnutú cenu podľa tejto zmluvy.

Odberné miesto odpadov:

1, ZŠ Sibírska 39

2, MŠ Pionierska 12/A

3, MŠ Legerského 18

4, MŠ Šunavská 13

2.2. Zhotoviteľ zároveň prehlasuje, že je oprávnený podnikať v oblasti nakladania s odpadmi a vedľajšími živočíšnymi produktmi – materiál kategórie 3

Zhotoviteľ sa zaväzuje zneškodniť nasledovné druhy odpadov (VŽP):

|  |  |  |
| --- | --- | --- |
| **Kat. č. podľa****Vyhl.****284/01 Z. z.** | **Názov odpadu podľa Vyhlášky č. 284/2001 Z. z.** | **Kategória odpadu** |
| **200108** | biologicky rozložiteľný kuchynský a reštauračný odpad | **3** |
| **200125** | Jedlé oleje a tuky | **3** |
|  |  |  |

***3. Záväzky zhotoviteľa***

3.1. Zhotoviteľ sa zaväzuje zabezpečiť objednávateľovi odvoz vyššie uvedených VŽP (odpadov) a ich zhodnotenie (zneškodnenie) na zmluvných zariadeniach na tento účel určených podľa platnej legislatívy (bioplynová stanica).

Frekvencia odvozu predmetných VŽP (odpadov) je stanovená nasledovne: podľa dohody (potreby)

3.2. Zhotoviteľ zabezpečí prepravu predmetných VŽP (odpadov).

3.3. Zhotoviteľ si vyhradzuje právo prevziať ďalšie VŽP (odpad) až po úhrade predchádzajúcich záväzkov zo strany objednávateľa.

3.4. Zhotoviteľ si vyhradzuje právo neprevziať VŽP (odpad) ak ten nespĺňa svojimi vlastnosťami

zatriedenie do kategórií podľa Katalógu odpadov, ktoré sú predmetom tejto zmluvy, resp. ak odpad nie je roztriedený podľa jednotlivých druhov.

3.5. Zhotoviteľ si vyhradzuje právo odstúpiť od zmluvy v prípade straty platností povolení, registrácie, prípadne v prípade zmeny predpisov.

***4. Záväzky objednávateľa***

4.1. Objednávateľ sa zaväzuje dodržiavať všetky predpisy a zákony súvisiace s nakladaním s vedľajšími živočíšnymi produktmi, ktoré pre neho plynú ako pre pôvodcu VŽP.

4.2. Objednávateľ sa zaväzuje poskytnúť VŽP na prepravu podľa dohodnutých podmienok a poskytnúť potrebnú a účinnú súčinnosť s pracovníkmi zhotoviteľa pri nakladaní s VŽP. Objednávateľ sa zaväzuje VŽP na odvoz a odvozové materiály a nádoby upravovať tak, aby zaberali minimálny objem.

4.3. Objednávateľ sa zaväzuje uhradiť na základe vystavených faktúr sumy na nich uvedené, ktoré budú zodpovedať podmienkam dohodnutým v tejto zmluve. Objednávateľ uhradí požadovanú sumu v lehote 14 dní od doručenia faktúr. V prípade, že objednávateľ cenu za plnenie zhotoviteľa neuhradí riadne a včas, zaväzuje sa zaplatiť úrok z omeškania vo výške 0,05%  z dlžnej čiastky za každý deň omeškania. V prípade, ak je objednávateľ v omeškaní, môže zhotoviteľ odmietnuť príjem VŽP, pokiaľ nebudú dlžné sumy uhradené, ak sa zmluvné strany nedohodnú inak.

4.4. Objednávateľ zabezpečí svoju účasť pri preberaní VŽP zhotoviteľom, resp. na to poverí tretiu osobu.

***5. Cena za predmet zmluvy***

5.1. Cena za predmet zmluvy tvorí prílohu č. 1 tejto zmluvy.

***6. Úpravy cien***

6.1. Ceny uvedené v písomnej prílohe zmluvy sa môžu upravovať:

a, v prípade preukázateľného zvýšenia prevádzkových nákladov zhotoviteľa, legislatívnym opatrením zo strany kompetentných orgánov štátnej správy

Úprava cien z dôvodov zmien v súčasnosti platnej legislatívy, ktoré vyplynú z rozhodnutia kompetentných orgánov štátnej správy, bude premietnutá do cien ku dňu nadobudnutia účinnosti danej zmeny.

b, v závislosti na vývoj inflácie v Slovenskej republike, indexom kalkulovaným ku dňu, v ktorom bude oficiálne vyhlásená jeho hodnota, uvedenú úpravu bude možné realizovať iba jedenkrát ročne a to vždy k 1.1. bežného roku.

6.2. Zhotoviteľ musí s objednávateľom prerokovať všetky zmeny a úpravy cien uvedených v tejto zmluve.

***7. Ostatné ustanovenia***

7.1. Kópia platného výpisu z Obchodného registra Zhotoviteľa je prílohou tejto zmluvy. Účastníci sa zaväzujú počas platnosti tejto zmluvy vzájomne sa informovať o zmenách v tomto zápise zaslaním kópie nového výpisu. Takisto sa zaväzujú bezodkladne informovať druhú stranu o zmenách svojich peňažných ústavoch a bankových účtov.

7.2. Platobný styk medzi účastníkmi bude vykonávaný bezhotovostne medzi peňažnými ústavmi účastníkov.

7.3. V prípade, že objednávateľ bude požadovať zneškodnenie odpadu iného druhu ako je tuto uvedený, bude to potrebné riešiť osobitnou zmluvou, resp. dodatkom k tejto zmluve.

7.4. Vzťahy medzi účastníkmi tejto zmluvy, ktoré nie sú upravené touto zmluvou, sa v ďalšom riadia ustanoveniami Obchodného zákonníka.

***8. Platnosť a účinnosť zmluvy***

8.1. Táto zmluva nadobúda svoju platnosť dňom jej podpísania obidvoma účastníkmi a účinnosť, deň po zverejnení zmluvy na webovej stránke objednávateľa. Táto zmluva sa uzatvára na dobu určitú a to 1.09.2020 do 31.08.2021 s mesačnou výpovednou lehotou.

8.2. Zmluvu možno ukončiť na základe týchto právnych skutočností:

 a, písomnou dohodou účastníkov

 b, odstúpením od zmluvy niektorého z účastníkov

 c, nemožnosťou plnenia zo strany zhotoviteľa

 d, na základe písomnej výpovede, kde výpovedná lehota je 1 mesiac a začína plynúť

 prvým dňom mesiaca nasledujúceho po dni doručenia výpovede

8.3. Zhotoviteľ je oprávnený odstúpiť od zmluvy i v prípade ak objednávateľ opakovane poruší zmluvu poskytnutím na zneškodnenie iného odpadu ako je dohodnuté v tejto zmluve.

8.4. Všetky zmeny a dodatky tejto zmluvy môžu byť medzi účastníkmi vykonané len na základe písomnej dohody účastníkov.

***9. Záverečné ustanovenia***

9.1. Táto zmluva je vyhotovená v dvoch exemplároch, z ktorých každý z účastníkov obdrží jedno vyhotovenie. Účastníci svojím podpisom potvrdzujú svoju slobodnú a vážnu vôľu túto zmluvu v horeuvedenom znení podpísať.

***10. Podpisy***

V Bratislave , dňa 20.12.2020

Za objednávateľa: Za zhotoviteľa:

........................................... ........................................

 Mgr. Milena Partelová Rastislav Šottník

 Riaditeľka školy konateľ spoločnosti

Príloha č. 1 :

Ceny za predmet zmluvy: Zmluva odbere VŽP – 3 (odpadu)

1. Ceny za zneškodnenie (spracovanie) odpadu:

Vedľajšie živočíšne produkty (kat. 3) - 200108 (kuchynský odpad) 5,00 € / 1 ks

Jedlé oleje a tuky ( kat. 3 ) – 200125 0,20 € / 1 l výkup

Strata nádoby 30,00 € / 1 ks

Uvedené ceny sú bez DPH.

Uvedená cena zahŕňa: zhodnotenie VŽP (zneškodnenie), dopravu, nakládku, vykládku, poskytnutie označených zberných nádob výmenným spôsobom vždy za čisté.

 **Podpisy**

V Bratislave, dňa

Za objednávateľa: Za zhotoviteľa:

........................................... ........................................

 Rastislav Šottník

 konateľ spoločnosti